Emily Procter

Emily Mallory Procter američka je glumica, najpoznatija po ulozi Calleigh Duquesne u CBS-ovoj krimi-seriji CSI: Miami. Prije toga je glumila Ainsley Haines u seriji Zapadno krilo.

 Rane godine 
Rođena je i odrasla u Raleighu. Kad je imala 2 godine, roditelji su joj se razveli. Završila je srednju školu Ravenscroft u rodnom gradu. Dok je studirala na Univerzitetu Istočne Karoline bila je članica sestrinstva Alfa-Delta-Pi."Accomplished Alpha Delta Pi Members in Arts and Entertainment" , Alfa-Delta-Pi. Nakon što je diplomirala novinarstvo i ples, dobila je posao kao voditeljica vremenske prognoze na WNCT-TV-u u Greenvilleu (SK).

 Karijera 
Nakon što se preselila u Los Angeles, otac joj je osigurao finansiranje studija glume u naredne 2 godine. Čak i prije no što je diplomirala, dobila je nekoliko manjih uloga u filmovima poput Jerry Maguire (1996) i Silikonske grudi (1997), gdje je nastupila uz Davida Schwimmera i Chrisa Coopera. U 3. sezoni serije Lois i Clark: Nove Supermanove avanture tumačila je Lanu Lang. Nakratko se pojavila i u filmu iz 1997. Majstori opasnosti: Ponovno okupljanje kao Mavis. Također je glumila Whitney u filmu Body Shots (1999).

Imala je epizodnu ulogu savjetnice u Bijeloj kući Ainsley Haines u NBC-jevoj nagrađivanoj seriji Zapadno krilo, a nakratko je glumila i Joeyevu potencijalnu ljubav u 2. sezoni Prijatelja.

Njena dobra prijateljica je Jorja Fox koja glumi Saru Sidle u CSI: Las Vegas i koja ju je nagovorila da ode na audiciju za ulogu Calleigh Duquesne u CSI: Miamiju, koja se u SAD-u prikazuje od 2002.Evelyn Teo, "Procter prospers" , star-ecentral.com, 4. septembar 2005.

Godine 2007. učestvovala je u projektu Live Earth čitajući (uz još nekoliko glumaca) esej autorice Michelle Gardner-Quinn, koji je napisala još dok je bila studentica na Univerzitetu Vermont."This I Believe", YouTube.

 Lični život 
Procter preferira držati svoj privatni život dalje od javnosti. Često odlazi na odmor sa sestrom, koja je profesionalna kuharica. Džogira 2 sata dnevno 5 dana u sedmici i učestvovala je u više maratona i triatlona. Strastvena je igračica pokera (naučila ga je igrati još kao dijete) i učestvovala je barem na jednom turniru za slavne osobe. Osim toga, nastupa kao pjevačica u bendu White Lightning (u međuvremenu je preimenovan na Motion), koji obrađuje pjesme iz 1980-ih."Emily Procter's Unlikely Side" , CBS News, 23. januar 2006. Volontirala je i u Programu mladih pripovjedača (Young Storytellers Foundation)"Get Involved: Act with YSF", Young Storytellers Foundation, a pomaže i utočištima za beskućnike.Biografija E. Procter , službena stranica.

Veoma je zainteresirana za dizajn enterijera i antikvitete"'CSI' star takes mystery out of tasteful décor", USA Today, 10. februar 2005. primijenivši to u praksi u svojoj kući iz 1921. u španskom stilu. Tokom štrajka scenarista 2007. dizajnirala je kuću za prijateljicu u Saint Johnu (Američka Djevičanska ostrva). U specijalnom izdanju magazina People za mart 2009. otkriveno je da je uredila kuću country-pjevača Kennyja Chesneya u Malibuu. Pojavila se i kao gostujući sudija u emisiji Summer Showdown na Home & Garden Televisionu.Linda Yovanovich, "HGTV's 'Showdown' smacks of 'Iron' competition" , North Bay Nugget, 24. juli 2009.

Dana 8. decembra 2010. rodila je djevojčicu koja je dobila ime Philippa Frances (Pippa). Otac je muzičar Paul Bryan, s kojim je u vezi već izvjesno vrijeme.Carita Rizzo, "Exclusive: CSI: Miami's Emily Procter Welcomes a Baby Girl" , TV Guide, 20. januar 2011. Njena trudnoća nije ubačena u scenario za 9. sezonu CSI: Miamija, iako se pojavila u dosta manjem broju epizoda.Rob Moynihan, "Exclusive: CSI: Miami's Emily Procter is Pregnant!" , TV Guide, 26. juli 2010.Gina Serpe, "Emily Procter's Pregnant!", E! Online, 28. juli 2010.

 Filmografija 
 Godina Film/TV Uloga Napomene 1995.  Fast Company  Roz Epstein  Napuštajući Las Vegas  Debbie  Prijatelji  Annabel  TV, 1 epizoda 1996.  Lois i Clark: Nove Supermanove avanture  Lana Lang  TV, 1 epizoda Crosscut  računovođa  1997.  Slobodni strijelci  reporterka  TV, 1 epizoda Majstori opasnosti: Ponovno okupljanje  Mavis  The Girl Gets Moe  Tammy  Porodični plan  Julie Robins  Early Edition  Colleen Damski  TV, 1 epizoda Silikonske grudi  Laura Pierson  1999.  Vesele karmine  nepotpisana  Guinevere  Susan Sloane  Body Shots  Whitney Bryant  Zauvijek divna  Tiffany Dawl  The Big Tease  mlada Valhenna žena 2000-02,  2006.  Zapadno krilo  Ainsley Hayes  TV, 12 epizoda 2001.  Potopljeni  Frances Naguin  2002.  CSI: Las Vegas  Calleigh Duquesne  TV, 1 epizoda - backdoor pilot-epizoda CSI: Miamija ("Cross Jurisdictions") 2002-danas  CSI: Miami   2006.  Kuća velike mame 2  Leah Fuller  2009. Barry Munday  Debra 

 Reference 

 Vanjski linkovi 

Kategorija:Rođeni 1968.
Kategorija:Biografije, Raleigh (Sjeverna Karolina)
Kategorija:Američke glumice
Kategorija:Živi ljudi